<classify> Kundi la kwanza liliondoka na wachezaji wachache mapema kabla ya kundi kubwa kuondoka saa 10 jioni kwenda Uganda huku wakiwa na matumaini ya kufanya vizuri.Wachezaji hao ambao ni majeruhi baada ya kuumia kwenye mazoezi hawakuweza kusafiri na timu hivyo nafasi zao zimezibwa na wachezaji wengine ambao walikuwa kambini.Akizungumza na waandishi wa habari jana, Kocha Mkuu wa Taifa Stars, Charles Mkwasa alisema licha ya kuwakosa Abdi Banda, Mohamed Hussein na Jonas Mkude ambaye yuko Afrika Kusini kwa majaribio, anaamini wachezaji waliopo watacheza vizuri kwenye mchezo huo wa marudiano.Mchezo huo ni kwa ajili ya kufuzu kucheza fainali za Kombe la Mataifa ya Afrika kwa wachezaji wa ndani CHAN.Tunashukuru kwa ushirikiano tuliopata kutoka kwenu waandishi wa habari na mashabiki, hivyo tunawaahidi kufanya kile ambacho Watanzania wengi wanakitazamia japo tutawakosa wachezaji watatu, alisema Mkwasa.Pia alisema kipa Mwadini Ally hakuweza kujiunga na kambi ya timu hiyo kutokana na matatizo ya kifamilia, hivyo naye hatosafiri.Taifa Stars iliondoka jana na wachezaji 20, benchi la ufundi saba, pamoja na viongozi, kwa ndege ya Shirika la Ndege la Rwanda RwandAir.Mchezo wa Jumamosi ni wa marudiano kuwania kufuzu kwa fainali za CHAN zitakazofanyika nchini Rwanda mwakani, huku mechi hiyo ikichezwa saa 10 jioni katika uwanja wa Nakivubo.Wachezaji wanaosafiri ni: Ally Mustafa, Mudathir Khamis, Juma Abdul, Shomari Kapombe, Haji Mngwali, Michael Aidani, Hassan Isihaka, Kelvin Yondani, Nadir Haroub, Frank Domayo, Mudathir Yahya, Salum Telela, Said Ndemla, Saimon Msuva, Deus Kaseke, Ramadhan Singano, Atupele Green, Rashid Mandawa, John Bocco na Ame Ally.Baada ya kuteuliwa na Shirikisho la Soka Tanzania TFF, kurithi mikoba ya Mholanzi, Mart Nooij aliyefukuzwa mwishoni mwa wiki kufuatia kipigo cha mabao 3-0 kutoka kwa Uganda katika mchezo wa kwanza na Uganda.Mkwasa alitaja kikosi wachezaji 26 na kuwa nacho kambini kwa wiki moja huku wakifanya mazoezi kwenye Uwanja wa Boko Veterani nje kidogo ya jiji la Dar es Salaam.Benchi la Ufundi litaongozwa na Mkwasa, Mshauri wake wa Ufundi, Alhaj Abdallah Athumani Seif King Kibaden, Msaidizi wake Hemed Morocco, kocha wa makipa, Manyika Peter, Mtunza Vifaa Hussein Swedi Gaga, Meneja Omar Kapilima pamoja na Mratibu Msafiri Mgoyi.Stars inatakiwa kushinda 4-0 Jumamosi ili kusonga mbele CHAN.  <topic>: MICHEZO 